**DISPOZIŢIA**

**nr. 1096 din 5 decembrie 2023**

**privind rectificarea bugetului general propriu al Județului Cluj pe anul 2023**

Preşedintele Consiliului Judeţean Cluj,

Analizând Referatul nr. 47.621 din 04.12.2023 privind rectificarea bugetului general propriu al Județului Cluj pe anul 2023, întocmit de către Direcţia Generală Buget-Finanţe, Resurse Umane;

În conformitate cu prevederile:

* art. 191 alin. (1) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 82 alin. (1) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2023 nr.368/2022;
* Hotărârii Guvernului nr.1.183/29.11.2023 privind alocarea unei sume din Fondul de rezervă bugetară la dispoziția Guvernului , prevăzut în bugetul de stat pe anul 2023, pentru unele unități administrativ- teritoriale;
* Hotărârii Guvernului nr. 1.188/29.11.2023 privind alocarea unor sume din Fondul de rezervă bugetară la dispoziția Guvernului, prevăzut în bugetul de stat pe anul 2023, pentru finanțarea unor cheltuieli descentralizate pentru servicii sociale destinate persoanelor vârstnice și persoanelor cu handicap;
* Hotărârii Guvernului nr. 1.194/29.11.2023 privind alocarea unor sume din Fondul de rezervă bugetară la dispoziția Guvernului, prevăzut în bugetul de stat pe anul 2023, pentru finanțarea contribuțiilor pentru personalul neclerical angajat în unitățile de cult din țară;
* Hotărârii Consiliului Județean Cluj nr. 14/31.01.2023 privind aprobarea bugetului general propriu al Județului Cluj pe anul 2023;
* Hotărârii Consiliului Județean Cluj nr.150/31.07.2023 privind alocarea unor sume din fondul de rezervă al bugetului local al Județului Cluj în anul 2023;
* Hotărârii Consiliului Județean Cluj nr. 35/28.02.2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 56/30.03.2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 96/29.05.2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 108/22.06.2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 138/31.07.2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 180/28.09.2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 187/31.10.2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 214/28.11.2023 privind rectificarea bugetului general propriu al Județului Cluj pe anul 2023;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;

**dispune:**

**Art. 1.** Se aprobă rectificarea bugetului general al Judeţului Cluj pe anul 2023, în sumă de 1.618.604,65 mii lei, conform **anexei nr. 1** care face parte integrantă din prezenta dispoziție.

**Art. 2. (1)** Se aprobă rectificarea bugetului local al Judeţului Cluj pe anul 2023 pe capitole, subcapitole și titluri, în sumă de 951.639,71 mii lei la venituri și în sumă de 979.379,10 mii lei la cheltuieli, conform **anexei nr. 2** care face parte integrantă din prezenta dispoziție.

**(2)** Se aprobă rectificarea bugetului local al Judeţului Cluj pe anul 2023 pe capitole, subcapitole și titluri - Secţiunea de funcționare, în sumă de 438.160,31 mii lei, atât la venituri cât și la cheltuieli, conform **anexei nr. 3** care face parte integrantă din prezenta dispoziție.

**(3)** Se aprobă rectificarea bugetului local al Judeţului Cluj pe anul 2023 pe capitole, subcapitole și titluri - Secţiunea de dezvoltare, în sumă de 513.479,40 mii lei la venituri și în sumă de 541.218,79 mii lei la cheltuieli, diferența fiind acoperită din excedentul anului 2022 în suma de 27.739,39 mii lei, conform **anexei nr. 4** care face parte integrantă din prezenta dispoziție,

**(4)** Detalierea rectificării bugetului local al Județului Cluj pe anul 2023 pe categorii la venituri, respectiv pe capitole și subcapitole la cheltuieli este cuprinsă în **anexa nr. 5** care face parte integrantă din prezenta dispoziție.

**Art. 3.** Se aprobă rectificarea bugetului local al Județului Cluj pe anul 2023 defalcat pe capitole de cheltuieli, titluri, articole și aliniate, astfel:

1. La Cap. 67.02 “Cultură, recreere, religie” -suma de 132.435,28 mii lei conform **anexei nr. 6** care face parte integrantă din prezenta dispozițe;
2. La Cap. 68.02 “Asigurări și asistență socială”- suma de 159.953,72 mii lei conform **anexei nr. 7** care face parte integrantă din prezenta dispoziție;
3. La Cap. 84.02 “Transporturi”- suma de 408.451,35 mii lei conform **anexei nr. 8** care face parte integrantă din prezenta dispoziție;

**Art. 4.** Cu ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe Resurse Umane.

**Art. 5.** Prezenta dispoziţie se comunică prin e-mail Direcţiei Generale Buget-Finanţe Resurse Umane, Direcţiei Generale Regionale a Finanţelor Publice Cluj-Napoca precum şi Prefectului Judeţului Cluj.

**CONTRASEMNEAZĂ:**

**PREŞEDINTE, SECRETAR GENERAL AL JUDEȚULUI**

**ALIN TIȘE SIMONA GACI**